Datauttrekk

Et datauttrekk, eller bare uttrekk, vil si å hente ut hente ut data (vanligvis fra ustrukturerte eller dårlig strukturerte) datakilder for videre dataprosessering eller lagring (datamigrering). Importen til det mellomliggende uthentingssystemet blir således vanligvis etterfulgt av datatransformasjon, og muligens at det legges til metadata før eksport til et annet steg i arbeidsprosessen på dataene.

Et eksempel på datauttrekk kan være import av eksperimentelle data for første gang til en datamaskin fra primærkilder som elektroniske måleinstrument eller dataloggere. Dette kan for eksempel gjøres via elektriske kontakter som USB slik at primærdataene (rådata) kan være strømmes inn til en datamaskin.

Datakilder 
Typiske ustrukturerte datakilder inkluderer nettsider, epost, dokumenter, pdf-filer, skannet tekst, rubrikkannonser, og så videre. Å trekke ut strukturerte data fra slike ustrukturerte kilder er en betydelig teknisk utfordring. En stor utfordring med datauttrekk i dag er hvordan man kan trekke ut data fra ustrukturerte datakilder og varierende dataformater. En nylig trend innen datauttrekk fra verdensveven er vevskraping, som henter ut data på en systematisk måte fra grafiske brukergrensesnitt.

Strukturering 
Strukturering av ustrukturerte data kan gjøres på en rekke måter:

 Bruke mønstergjenkjenning på tekst (for eksempel med regulære uttrykk) for å identifisere små eller store strukturer, som for eksempel en oppføring (rad) i en rapport og deres tilhørende data utifra topp- og bunntekster.
 Bruke en tabellbasert tilnærming for å identifisere vanlige avsnitt innenfor et begrenset domene, som for eksemåel å strukturere en curriculum vitae sendt på epost ved å kjenne igjen hva som er beskrivelser av ferdigheter, tidligere arbeidserfaring, kvalifikasjoner, og så videre. Uttrekket kan for eksempel basere seg på en standard mengde av vanlige overskrifter (som vil variere fra språk til språk), for eksempel kan "utdanning" finnes under "utdanning", "kvalifikasjon" eller "kurs"
 Bruke tekstanalyse å prøve å forstå teksten og koble den til annen informasjon

Se også 
 Datauthenting, uthenting av data fra et databasehåndteringssystem, ofte ved å bruke en spørring med en mengde kriterier
 Informasjonsutvinning, oppdagelse av mønstre i store datamengder ved bruk av metoder basert på statistikk, databaseteknikk eller maskinlæring
 Informasjonsuttrekk, automatisert uthenting av strukturert informasjon fra ustrukturerte eller semistrukturerte maskinlesbare data, som for eksempel bruk av naturlig språkbehandling (NLP) for å trekke ut innhold fra bilder, lyd eller dokumenter
 Uttrekk, transformasjon og lasting (ETL), prosedyre for å hente store datamengder fra eksterne kilder, deretter transformere dem i kildesystemet, og til slutt laste dem i et eller flere målsystemer

Referanser 

Datavarehusmetodikk
Dataadministrasjon